section_heading: Biografija
paragraph_text: Ylenija je rođena i odrasla u grofovskoj obitelji transilvanskih Mađara početkom 17. stoljeća. Kada je imala oko 20 godina, na putovanju Italijom veliki slikar Bronzio naslikao je njezin portret. Po povratku u svoj dvorac, zaručila se za mladog engleskog slikara Alexandera Vallacea. Činilo se da ništa ne stoji na putu njihovoj sreći, kada je iznenada u dvorac došao barun Bela Rakosi, pet stotina godina star vampir. Zagledavši se u Yleniju, Rakosi ju je odabrao da mu bude družica u vječnom životu, i preobrazio ju u vampira. Vidjevši Rakosija kako napada Yleniju, Alexander ju je pokušao spasiti, ali ga je Rakosi ubio.